title: Michel Strogoff (suterot)
text: Toloy felusik, Alcide Jolivet francik is Harry Blount englik va mila vawa nukoolapid, voxis bulafa yikya. Impadimak van Novgorod va sin ilburer, koo mayesina patecta lize ucul koe kota disukera nutir. Yolt ke yikya tir Nadia Fedor. Va divbliyine gadikye djukazokever. Strogoff jupar da ina wetce berikya bevular aze va koyara doon dakir, koo meftava is yona kelda. Sin va foydacek is govitol koe Ural rodega liked aze va Ekaterinburg artlakid. Kan pilkoma ke Nikolay Korpanov dolekik, staksenik ke gindik va anamsura ke toidesik ke Ogareff divvawar. Voxen ba remlapira va Irtic kuksa, Tatar gejik va kuja dilfud numen koyasik zo gralomed.